РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/76-23

4. април 2023. године

Б е о г р а д

З А П И С Н И К

11. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 3. АПРИЛА 2023. ГОДИНЕ

Седница је почела у 11,10 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Милица Обрадовић, Милосав Милојевић, Милија Милетић, Момир Стојилковић, мр Акош Ујхељи, Дијана Радовић, др Анна Орег, Зоран Сандић, др Ненад С. Митровић, Марко Ристић, Дејан Игњатовић, Милован Јаковљевић и Ило Михајловски.

Седници је присуствовао заменик члана Одбора Славиша Булатовић (заменик Драгана Јовановића).

Седници није присуствовао члан Одбора Мирослав Алексић, као ни његов заменик.

Седници је присуствовала и народна посланица др Јелена Калајџић, која није члан Одбора.

Одбор је једногласно (16 за) усвојио следећи:

 Д н е в н и р е д:

1. Доношење Одлуке о организовању јавног слушања на тему разматрање Предлога закона о изменама и допунама Закона о подстицајима у пољопривреди и руралном развоју.

Пре почетка расправе о тачки дневног реда, усвојен је записник девете седнице Одбора, која је одржана 7. марта 2023. године, у тексту у коме је и предложен. Записник је усвојен једногласно (16 за).

Такође, усвојен је записник десете седнице Одбора, која је одржана 24. марта 2023. године, у тексту у коме је и предложен. Записник је усвојен већином гласова (15 за, 1 није гласао).

 Прва тачка дневног реда - Доношење Одлуке о организовању јавног слушања на тему разматрање Предлога закона о изменама и допунама Закона о подстицајима у пољопривреди и руралном развоју.

На почетку седнице, Маријан Ристичевић је обавестио чланове Одбора да је председник Народне скупштине др Владимир Орлић одржао састанак са више удружења пољопривредника, и да је на том састанку предложено да се организује јавно слушање на тему Предлог закона о изменама и допунама Закона о подстицајима у пољопривреди и руралном развоју. Председник Одбора је позвао све чланове Одбора да дају допринос организацији јавног слушања тако што ће да доставе своје предлоге гостију, имајући у виду чињеницу да већи број релевантних учесника из струке гарантује и квалитетнију дискусију. Одржавање јавног слушања је планирано у првој половини априла месеца 2023. године.

У дискусији су учествовали народни посланици: Маријан Ристичевић, Милија Милетић, Милован Јаковљевић, Дејан Игњатовић, др Ненад С. Митровић, Ило Михајловски, Зоран Сандић, Верољуб Матић и др Јелена Калајџић.

У складу са чланом 84. Пословника Народне скупштине, Одбор је једногласно (15 за) донео Одлуку о организовању јавног слушања на тему Предлог закона о изменама и допунама Закона о подстицајима у пољопривреди и руралном развоју.

Пошто других питања и предлога није било, седница је закључена у 12,20 часова.

 Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.

|  |  |
| --- | --- |
|  СЕКРЕТАР |  ПРЕДСЕДНИК |
|  Бранка Златовић |  Маријан Ристичевић |